**Ministru kabineta rīkojuma “Par valsts nekustamā īpašuma Meža ielā 7, Pāvilostā, Pāvilostas novadā nodošanu Pāvilostas novada pašvaldības īpašumā” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojumu projekts “Par valsts nekustamā īpašuma Meža ielā 7, Pāvilostā, Pāvilostas novadā nodošanu Pāvilostas novada pašvaldības īpašumā” (turpmāk – rīkojuma projekts) ir sagatavots, lai atļautu Aizsardzības ministrijai (turpmāk – AM) nodot bez atlīdzības Pāvilostas novada pašvaldības īpašumā valstij piederošu nekustamo īpašumu Meža ielā 7, Pāvilostā, Pāvilostas novadā pašvaldības autonomo funkciju īstenošanai – gādāt par iedzīvotāju izglītību, rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību, nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu.Rīkojuma projekts stājas spēkā ar tā parakstīšanas brīdi. |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta pirmā daļa, 43. pants.Likuma “Par pašvaldībām” 15. panta pirmās daļas 4., 5. un 6. punkts, 21. panta 17. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Atbilstoši MK 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktam, lai noskaidrotu, vai atsavināmais valsts nekustamais īpašums nav nepieciešams citai valsts iestādei tās funkciju nodrošināšanai, ministrija iesniedz izsludināšanai Valsts sekretāru sanāksmē MK rīkojuma projektu par valsts nekustamā īpašuma atsavināšanu. Ja divu nedēļu laikā pēc MK rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Sagatavotais rīkojuma projekts paredz valsts nekustamā īpašuma Meža ielā 7, Pāvilostā, Pāvilostas novadā nodošanu Pāvilostas novada pašvaldības īpašumā.Valsts nekustamais īpašums (nekustamā īpašuma kadastra Nr. 64130060077) Meža ielā 7, Pāvilostā, Pāvilostas novadā sastāv no zemes vienības (zemes vienības kadastra apzīmējums 64130060077) 0,8971 ha platībā un 6 būvēm (būvju kadastra apzīmējumi: 64130060077001, 64130060077005, 64130060077008, 64130060077009, 64130060077010, 64130060077012; turpmāk – nekustamais īpašums). Valsts īpašumtiesības AM personā uz nekustamo īpašumu 2002. gada 10. aprīlī nostiprinātas Pāvilostas pilsētas zemesgrāmatas nodalījumā Nr. 100000064894.Saskaņā ar Nekustamā īpašuma valsts kadastra informācijas sistēmas datiem zemes vienībai ar kadastra apzīmējumu 64130060077 apgrūtinājumi nav noteikti.Zemes vienības lietošanas mērķis – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.AM ir izvērtējusi nekustamā īpašuma izmantošanas iespējas valsts aizsardzības uzdevumu veikšanai un, ņemot vērā Pāvilostas novada domes 2017. gada 29. jūnija lēmumu (protokola Nr. 2 13. §), pieņēmusi lēmumu nodot nekustamo īpašumu bez atlīdzības Pāvilostas novada pašvaldības īpašumā.Pāvilostas novada dome, pamatojoties uz Publiskas personas mantas atsavināšanas likuma 42. pantu, likuma “Par pašvaldībām” 12. pantu, 14. panta pirmās daļas 2. punktu, ir pieņēmusi lēmumu nekustamo īpašumu pārņemt bez atlīdzības Pāvilostas novada pašvaldības īpašumā (2017. gada 29. jūnija lēmums (protokola Nr. 2 13. §) “Par nekustamā īpašuma Meža ielā 7, Pāvilostā, Pāvilostas novadā pārņemšanu pašvaldības īpašumā”).Pāvilostas novada pašvaldība nekustamo īpašumu izmantos likuma “Par pašvaldībām” 15. panta 4., 5. un 6. punktā noteikto pašvaldības autonomo funkciju – gādāt par iedzīvotāju izglītību, sniegt organizatorisku un finansiālu palīdzību ārpusskolas mācību un audzināšanas iestādēm un izglītības atbalsta iestādēm, rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību, kā arī veicināt iedzīvotāju veselīgu dzīvesveidu un sportu – nodrošināšanai.Ja nekustamais īpašums vairs netiks izmantots minēto pašvaldības autonomo funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu Pāvilostas novada pašvaldība nekustamo īpašumu bez atlīdzības nodos valstij.Rīkojuma projekta saskaņošanas procesā AM ir saņēmusi nodibinājuma “Velobraucēju drošības un izglītības fonds” (turpmāk – nodibinājums) vēstuli (08.05.2018. Nr. 18/1-v “Par Ministru kabineta rīkojuma projektu VSS-314”, adresēta arī Finanšu ministrijai) ar priekšlikumiem AM nekustamo īpašumu atsavināt, pārdodot izsoles ceļā, vai neatsavināt, tā vietā nododot nomā, attiecīgi grozot rīkojuma projekta redakciju; AM meklēt risinājumus, tostarp piesaistot sadarbības partnerus no privātā sektora, kas ļautu nekustamo īpašumu izmantot efektīvāk, piemēram, nododot vai izmantojot to starptautisku vai vismaz valsts mēroga projektu vai pasākumu vajadzībām. AM ir saņēmusi arī privātpersonas vēstuli “Par Ministru kabineta rīkojuma projektu, VSS-314 (reģistrēta AM 08.05.2018. ar Nr. K-PV/705, adresēta arī Finanšu ministrijai) ar iebildumu par sagatavoto rīkojuma projektu, norādot, ka īpašuma nodošana bez atlīdzības nav uzskatāma par saimnieciski pamatotu un vērtējama kā valstij neizdevīga. Privātpersona apšauba Pāvilostas novada pašvaldības spēju realizēt pašvaldības autonomās funkcijas īpašumā un ierosina AM atsavināt nekustamo īpašumu, pārdodot izsoles ceļā, vai neatsavināt, tā vietā nododot nomā, attiecīgi grozot rīkojuma projekta redakciju, kā arī pauž gatavību nomāt vai iegādāties nekustamo īpašumu ar mērķi realizēt tajā bērnu un jauniešu pārrobežu – Eiropas Savienības un NATO valstu – ārpusskolas izglītības aktivitātes, šādi nodrošinot efektīvāku valsts aktīva izmantošanu un plašāku mērķauditoriju. Finanšu ministrija atbilstoši kompetencei ir sniegusi AM un privātpersonai (20.06.2018. vēstule Nr. 10.1-7/12-38/2894) šādu viedokli: “Atbilstoši Valsts nekustamā īpašuma vienotas pārvaldīšanas un apsaimniekošanas koncepcijā (apstiprināta ar MK 2006. gada 9. maija rīkojumu Nr. 319 “Par Valsts nekustamā īpašuma vienotas pārvaldības un apsaimniekošanas koncepciju”) apstiprinātajam risinājuma variantam tās ieviešanas periodā ministrijām un valsts institūcijām noteikts risināt to valdījumā esošo nekustamo īpašumu struktūras optimizēšanu un nekustamos īpašumus, kurus nav lietderīgi saglabāt valsts īpašumā, noteiktā kārtībā virzīt atsavināšanai, t. sk. pārdot izsolē, privatizēt, ieguldīt komercsabiedrībās vai nodot pašvaldību īpašumā, savukārt ar tiešo funkciju veikšanu nesaistītus un valsts īpašumā saglabājamus nekustamos īpašumus nodot Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā. Ņemot vērā minēto, valsts akciju sabiedrības “Valsts nekustamie īpašumi” Īpašumu izvērtēšanas komisijas 2018. gada 7. jūnija sēdē nolemts neatbalstīt nekustamā īpašuma pārņemšanu Finanšu ministrijas valdījumā (prot. Nr. IZKPL-18/22-1). Gadījumā, ja nekustamais īpašums netiek nodots Pāvilostas novada pašvaldības īpašumā un nav nepieciešams valsts pārvaldes funkciju veikšanai, valsts akciju sabiedrība “Valsts nekustamie īpašumi” var veikt tā atsavināšanu (pārdodot izsolē) atbilstoši Publiskas personas mantas atsavināšanas likumā noteiktajam, nemainot tā esošo valdītāju.” AM ar nodibinājuma un privātpersonas viedokli un priekšlikumiem ir iepazīstinājusi Pāvilostas novada pašvaldību, kura informēja (19.06.2018. vēstule Nr. PNP/2.2.13./18/884), ka līdz šim nav novērotas nekādas aktivitātes no nodibinājuma puses Pāvilostas novadā, kas pamatotu ieinteresētību par nekustamā īpašuma racionālu un saimnieciski pamatotu izmantošanu, kā arī neviens no vēstuļu sniedzējiem nav vērsies pašvaldībā un interesējies, kādi ir pašvaldības mērķi īpašuma izmantošanai nākotnē. Pāvilostas novada pašvaldība joprojām ir ieinteresēta pārņemt nekustamo īpašumu, lai nodrošinātu likuma “Par pašvaldībām” 15. panta pirmās daļas 4., 5. un 6. pantā noteikto funkciju realizēšanu, kas ietver jaunsardzes kustības attīstību Pāvilostas novadā, veidojot materiāli tehnisko bāzi apmācībām un treniņnometnēm; atbalstot izglītojošo, radošo un sporta nometņu organizēšanas attīstību; cita veida aktivitāšu veikšanu.AM savas kompetences ietvaros ir atkārtoti izvērtējusi valsts aizsardzības uzdevumu īstenošanai nevajadzīga nekustamā īpašuma atsavināšanas iespējas un lūdz virzīt tālāk sagatavoto tiesību akta projektu. Ņemot vērā, ka nodibinājuma, privātpersonas un Pāvilostas novada pašvaldības mērķi nekustamā īpašumā tālākā izmantošanā saskan un ka AM nav kompetenta vērtēt nodibinājuma/ privātpersonas spēju un resursu pieejamību mērķu sasniegšanai, nodibinājumam un privātpersonai AM ir nosūtījusi atbildes vēstules ar priekšlikumu vērsties Pāvilostas novada pašvaldībā ar sadarbības ierosinājumiem un priekšlikumiem vai nomas piedāvājumiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs, Pāvilostas novada pašvaldība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |

|  |  |  |
| --- | --- | --- |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pāvilostas novada pašvaldība, novada iedzīvotāji, ārpusskolas mācību un audzināšanas iestādes un izglītības atbalsts iestādes. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecības nozari un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets |  Projekts šo jomu neskar. |
| 1.3. pašvaldību budžets |
| 2. Budžeta izdevumi |  Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. |
| 5. Precizēta finansiālā ietekme | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus, kas saistīti ar nekustamā īpašuma ierakstīšanu zemesgrāmatā uz pašvaldības vārda, segs Pāvilostas novada pašvaldība. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Pāvilostas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politikas jomu (politikas nozare “10.6. Valsts īpašumu pārvaldība”).Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību akts tiek publicēts oficiālajā izdevumā „Latvijas Vēstnesis”, to publicējot elektroniski tīmekļa vietnē *www.vestnesis.lv*. |

Aizsardzības ministrs Raimonds  Bergmanis

Valsts sekretārs Jānis Garisons

J. Balčūns, 67300230

Janis.Balcuns@vamoic.gov.lv

L. Riekstiņa, 67335154

Liene.Riekstina@mod.gov.lv